Hundeforskriften

Forskrift om hunder ble fastsatt ved kongelig resolusjon den 20. august 2004 med hjemmel i lov 4. juli 2003 nr. 74 om hundehold (hundeloven) § 19 første ledd, jf. annet ledd og lov 10. februar 1967 om behandlingsmåten i forvaltningssaker (forvaltningsloven) § 24 fjerde ledd første punktum. Forskriften ble fremmet av Justis- og politidepartementet og trådte i kraft med øyeblikkelig virkning etter fastsettelse.

Forskriften har seks paragrafer og omhandler (§ 1) forbud mot farlige hunder, (§ 2) dokumentasjonskrav, (§ 3) overgangsregler, (§ 4) rett til avliving, (§ 5) unntak fra regler i forvaltningsloven, og (§ 6) ikrafttredelse.

Hunder av følgende typer, og blandinger der en eller flere av disse er med, anses som farlige hunder, uansett blandingsforhold: pitbullterrier, amerikansk staffordshire terrier, fila brasileiro, toso inu og dogo argentino.

Fra samme dato som den nye forskriften trådte i kraft ble forskrift av 15. januar 2001 nr. 28 om forbud mot innførsel, hold og avl av farlige hunder opphevet.

 Se også 
 Lov om hundehold

 Eksterne lenker 
 Forskrift om hunder

Kategori:Norske forskrifter
Kategori:Hunder